
Здравейте!  

Получавам противоречива информация относно това,че имаме право на данъчни облекчения за автомобил когато имам дете с ТЕЛК (100%).В нашия случай колата е на името на бащата а детето с ТЕЛК е на 3г.По постоянен адрес сме в София,общ.Сердика.Родители споделят и за двата варианта: за освобождаване (от Бяла слатина и различни общини на София)и за отказ от освобождаване под предтекст, че автомобила не се води на детето с ТЕЛК от други населени места.Какви са правата ни в нашия случай? Различно ли е за различните общини това право и на какви закони;чл;алинеи и т.н. можем да се позовем  

Благодаря Ви! 


 

Освобождаване на автомобил от данък!
====================================

 

Здравейте, г-жо Горанова,


облекчението е в чл. 58 от закона за местните данъци и такси и го цитирам по-долу. Не се касае за наредби, издавани от общинските съвети по места. 


“Освобождават се от данък превозните средства на:  

4. (изм. – ДВ, бр. 153 от 1998 г., изм. – ДВ, бр. 112 от 2003 г., в сила от 01.01.2004 г., изм. – ДВ, бр. 100 от 2005 г., в сила от 01.01.2006 г., изм. – ДВ, бр. 105 от 2008 г., в сила от 01.01.2009 г.) лекият автомобил – собственост на лице с намалена работоспособност от 50 до 100 на сто, с обем на двигателя до 2000 куб.см и с мощност до 117,64 kW.”  

Т.е., за да е налице освобождаване от плащане на данъка, автомобилът следва да е собственост на лице с намалена работоспособност от 50 до 100 % и да отговаря на посочените изисквания.


Поздрави,  

адв. Николина Митова  

тел. 0898 303092


